armvectores/hy_wikipedia_2023 huggingface dataset:
Աստղաձոր

Անվան այլ կիրառումների համար տե՛ս՝ Աստղաձոր (այլ կիրառումներ)Աստղաձոր (Խաչաձոր, Ձոր), գյուղ Հայաստանի Գեղարքունիքի մարզում, Աստղաձոր գետի ներքին հոսանքի շրջանում, մարզկենտրոն Գավառից 39 կմ հարավ–արևելք։ Բնակավայրը գտնվում է ծովի մակերևույթից 2030 մ բարձրության վրա։
Նախկինում գյուղը Ալակրըղ անվան տակ մտել է Երևանի նահանգի Նոր Բայազետի գավառի կազմում։ 1828 թ. Ադրիանապոլսի պայմանագրի համաձան, թույլատրվեց Արևմտյան Հայաստանից հայերի գաղթը դեպի Արևելյան Հայաստան։ 1830 թ. Բագրևանդի գավառի Ալաշկերտի դաշտի Ղամբլիպուշախ գյուղի բնակիչները հաստատվում ներկայիս Աստղաձորի տարածքում։ Գյուղը Սևանա լճից հեռու է երկու կիլոմետր՝ տեղավորված ոչ շատ բարձր բլրակի վրա։   


== Բնակչություն ==
Ներկայիս բնակչության նախնիները 1829-1830 թթ. գաղթել են Ալաշկերտից և Վանից։
Աստղաձորի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, այգեգործությամբ, դաշտավարությամբ և խոզաբուծությամբ։


== Պատմամշակութային կառույց ==
Գյուղամիջում պահպանված է կիսավեր սբ. Պողոս-Պետրոս (15-րդ դ.), գյուղի հարավային եզրին՝ սբ. Հռիփսիմե (13-րդ դ.) եկեղեցին։ Աստղաձորից 2 կմ հարավ-արևմուտք գտնվում է սբ. Հռիփսիմե մատուռը։ Այստեղ հայտնաբերվել են երկաթե դարի (մ.թ.ա. 9-րդ-8-րդ դդ.) դամբարաններ։


== Տես նաև ==
Աստղաձորի պատմության և մշակույթի անշարժ հուշարձանների ցանկ


== Արտաքին հղումներ ==
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 46, available online at the website of the Internet Archive:


== Ծանոթագրություններ ==
Սլեպորոդ-Իվանովկա (գյուղ, Գրեբյոնկայի շրջան)

Սլեպորոդ-Իվանովկա (ուկրաիներեն՝ Сліпорід-Іванівка), գյուղ Ուկրաինայի Պոլտավայի մարզի Գրեբյոնկայի շրջանում։
2001 թվականի տվյալներով Սլեպորոդ-Իվանովկա գյուղում բնակվում էր 569 մարդ։ Բնակավայրը զբաղեցնում է 3726 կմ² տարածք։ Բնակչության խտությունը կազմում էր 152,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուկսեմա

Կուկսեմա (էստ․՝ Kuksema), գյուղ Էստոնիայի Յարվամաա նահանգի Յեռվա-Յաանի շրջանում։
2011 թվականի տվյալներով գյուղում բնակվում էր 83 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բալաստնի Կարեր (գյուղ, Սմոլենսկի շրջան)

Բալաստնի Կարեր (ռուս.՝ Балластный Карьер), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իռլանդիայի ազգային թատրոն

Իռլանդիայի ազգային թատրոն (անգլ.՝ Abbey Theatre), իռլանդական ազգային թատրոն, ստեղծվել է 1904 թվականին, գտնվում է Դուբլինում։


== Պատմություն ==
Թատրոնը իր դռներն առաջին անգամ բացել է 1904 թվականի դեկտեմբերի 27-ին։ Հիմնադրման հիմքերում կանգնած են եղել Ուիլյամ Բաթլեր Յեյթսը և տիկին Օգաստա Գրեգորին։
1925 թվականից սկսած Իռլանդիայի ազգային թատրոնը գոյություն ունի Իռլանդական ազատ պետության հաշվին։ Թատրոնի գլխավոր շենքը այրվել է 1951 թվականին։ 1966 թվականի հուլիսից թատրոնը գտնվում է 26 Լոուեր Աբբեյ փողոց, Դուբլին (26 Lower Abbey Street, Dublin) հասցեում։
Ստեղծման առաջին տարիներին թատրոնը սերտորեն կապված էր իռլանդական գրականության հետ։ Իռլանդացի շատ գրողներ մասնակցել են թատրոնի ստեղծման գործընթացին, նրանց մեծամասնությունը խաղում էր այնտեղ։ Իռլանդիայի ազգային թատրոնը 20-րդ դարի իռլանդացի շատ առաջատար դրամատուրգների և դերասանների, այդ թվում՝ Ուիլյամ Բաթլեր Յեյստի, Լեդի Գրեգորիի, Սինա Օ'Քեյսի և Ջոն Միլլինգթոն Սինժի ստեղծագործական առաջին հարթակն է եղել։ Բացի այդ, արտասահմանյան մեծամասշտաբ հյուխաղերի ծրագրի և օտարերկրյա, հատկապես՝ ամերիկյան, հանդիսատեսին լավ հայտնի լինելու շնորհիվ այն դարձել է իռլանդական զբոսաշրջանի արդյունաբերության կարևոր մաս։


== Մեր օրեր ==
Մաք Քոնհեյլի՝ 2005 թվականին թատրոնի տնօրեն նշանակվելուց հետո թատրոնը պիեսներ է պատվիրել ավելի քան 30 գրողների։ Թատրոնը վերջերս բեմադրել է Թոմ Մերֆիի,  Ռիչարդ Դորմերի, Գարի Դուգանայի, Բիլլի Ռոշի, Բերնարդ Ֆարրելի և Օուեն ՄըքՔաֆերֆտիի նոր պիեսները։ Իռլանդիայի ազգային թատրոնը նաև կապ է հաստատել Նյու Յորքի Հանրային թատրոնի հետ, որտեղ ներկայացրել է երկու նոր բեմադրություն։
2012 թվականի սեպտեմբերին թատրոնը գնել է Eden Quay շինությունը։


== Ծանոթագրություններ ==


== Գրականություն ==
Ряполова В.А. Театр Аббатства (1900—1930-е годы). Очерки. — М.: Индрик, 2001. — 176 с. — (Институт искусствознания). — 500 экз. — ISBN 5 85759 164 3
Ալմանսվայլեր

Ալմանսվայլեր  (գերմ.՝ Allmannsweiler), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 304 մարդ(ըստ 2010 թվականի դեկտեմբերի 31-ի) ։ Տարածքը կազմում է 4,10 կմ։ Պաշտոնական կոդ՝ 08 4 25 006։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-06-26 at the Wayback Machine.
Հոենպայսենբերգ

Հոենպայսենբերգ  (գերմ.՝ Hohenpeißenberg), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Գտնվում է Վայլհայմ Շոնգաու շրջանի կազմում։ Բնակչությունը կազմում է 3813 մարդ (ըստ 2010 թվականի դեկտեմբերի 31-ի) ։ Տարածքը կազմում է 20,44 կմ²։ Պաշտոնական կոդ՝ 09 1 90 130։


== Ծանոթագրություններ ==


== Արտաքին հղումներ ==
Պաշտոնական էջ
Ռազինո (այլ կիրառումներ)

Ռազինո, կարող է վերաբերել՝

Ռազինո - գյուղ, Ուկրաինայի Դոնեցկի մարզի Կրասնոարմեյսկիում
Ռազինո - գյուղ, Ուկրաինայի Ժիտոմիրի մարզի Ռոմանովսկի շրջանում
Էլ Դի Մեոլա

Էլ Դի Մեոլան (անգլ.՝ Al Laurence Di Meola, իրական անունը՝ Ալբերտ Լորանս Դիմեոլա, հուլիսի 22, 1954(1954-07-22), Ջերսի Սիթի, Նյու Ջերսի, ԱՄՆ), ամերիկյան կիթառահար է, որը կատարում է ջազ-ֆյուժն և լատին-ջազ ժանրերում։ Աշխարհի ամենաազդեցիկ ջազային կիթառահարներից է։
Երաժշտական կրթություն ստացել է Berklee College of Music քոլեջում Բոստոնում։ Դի Մեոլան հայտնի դարձավ 70-ականներին Չիկ Կորիայի Return to Forever պրոյեկտում իր մասնակցությամբ (միացավ խմբին 1974 թ.)։ Հենց նրա շնորհիվ խումբը հայտնի դարձավ։ Դրանից հետո նա սկսեց փորձեր անել ջազ և ֆլամենկո ժանրերում, սկսելով իր սոլո-գործունեությունը։ Իր հետագա գործունեության ընթացքում Դի Մեոլան համագործակցել է Ջոն Մաքլաֆլինի և Պակո դե Լուսիայի հետ։


== Սկավառակագրություն ==


=== Return to Forever-ի կազմում ===
Where Have I Known You Before (1974)
No Mystery (1975)
Romantic Warrior (1976)
Returns (2009)


=== Սոլո-գործեր ===
Land of the Midnight Sun (1976)
Elegant Gypsy (1977)
Casino (1978)
Splendido Hotel (1980)
Electric Rendezvous (1982)
Scenario (1983)
Cielo e Terra (1985)
Soaring Through a Dream (1985)
Tirami Su (1987)
Kiss My Axe (1991) 
World Sinfonia (1991)
Heart Of The Immigrants (1993)
Orange and Blue (1994)
Di Meola Plays Piazzolla (1996)
The Infinite Desire (1998)
Christmas: Winter Nights (1999)
World Sinfonía III - The Grande Passion (2000)
Flesh on Flesh (2002)
Al Di Meola Revisited (2003)
Vocal Rendezvous (2006)
Consequence of Chaos (2006)
Diabolic Inventions And Seduction For Solo Guitar (2007)
Pursuit of Radical Rhapsody (մարտ 2011)


== Աղբյուրներ ==


== Ծանոթագրություններ ==
Աստերոիդների ցանկ (137201-137300)

Աստերոիդների ցանկ (137101-137200)  • Աստերոիդների ցանկ  • Աստերոիդների ցանկ (137301-137400)
 Աստերոիդների ցանկ (137101-137200)  • Աստերոիդների ցանկ  • Աստերոիդների ցանկ (137301-137400)
Սաբրինա Քլաուդիո

Սաբրինա Քլաուդիո (անգլ.՝ Sabrina Claudio; սեպտեմբերի 19, 1996(1996-09-19), Մայամի, Ֆլորիդա, ԱՄՆ), ամերիկացի երգչուհի և երգերի հեղինակ։ 2016 թվականի վերջին Քլաուդիոն մի քանի երգեր է տեղադրել SoundCloud-ում մինչև նրա դեբյուտային մինի ալբոմի՝ «Confidently Lost»-ի թողարկումը, որտեղ հավաքված էին արդեն թողարկված երգերի ընտրյալ մասերը։ Այն թողարկվել է ինքնուրույն 2017 թվականի մարտին։ Նրա «Unravel Me» սինգլը զբաղեցրել է Billboard Twitter Emerging Artists չարթի 22-րդ հորիզոնականը, իսկ «Belong to You»-ն՝ նույն չարթի 2-րդը։ Նրա դեբյուտային միքսթեյփը՝ «About Time»-ը թողարկվել է 2017 թվականի հոկտեմբերի 5-ին։ Այն զբաղեցրել է Billboard-ի Top R&B Ալբոմs չարթի 13-րդ հորիզոնականը։


== Կյանք և կարիերա ==
Քլաուդիոն մեծացել է Ֆորտ Լոդերդեյլ քաղաքում։ Նա ունի կուբայական և պուերտոռիկայական ծագում։ Հետագայում նա տեղափոխվել է Լոս Անջելես, որտեղ սկսել է իր երաժշտական կարիերան։ Նա սկսել է Թվիթթերում և ՅուԹյուբում քավերներ ձայնագրելով և տեղադրելով, մինչև իր բնօրինակ թրեքերի թողարկումը SoundCloud-ում։ 2016 թվականի ընթացքում Քլաուդիոն մի քանի սինգլներ է թողարկել, ներառյալ «Runnin' Thru Lovers», «Orion's Belt» և «Confidently Lost» մինի ալբոմը։
Այս երգերը հետագայում դարձել է «Confidently Lost» մինի ալբոմի մասը, որը նա թողարկել է ինքնուրույն SoundCloud-ում։ Մինի ալբոմը լայն թողարկում է ստացել 2017 թվականի մարտին SC Entertainmen-ի միջոցով։ 2017 թվականի մայիսին նա թողարկել է «Unravel Me» սինգլը։ Այն զբաղեցրել է Billboard Twitter Emerging Artists չարթի 22-րդ հորիզոնականը։ 2017 թվականի հուլիսին նրա «Belong to You» սինգլը զաբղեցրել է նույն չարթի 2-րդ հորիզոնականը։
2017 թվականի օգոստոսին հայտարարվել է, որ Քլաուդիոն շրջագայելու է Հյուսիսասյին Ամերիկայով 6lack-ի հետ միասին նրա Free 6lack շրջագայության ժամանակ։
2017 թվականի հոկտեմբերի 5-ին Քլաուդիոն պաշտոնապես թողարկել է իր առաջին լրիվ տևողությամբ թվային միքսթեյփը՝ «About Time»-ը։ Միքսթեյփն աջակցվել է  «Unravel Me» և «Belong to You» սինգլներով։ 2017 թվականի հոկտեմբեր-նոյեմբեր ամիսներին Apple Music-ը գովազդել է Քլաուդիոյին որպես իր Up Next արտիստ։ Այս նախագիծը կենտրոնացված է ճեղքումային արտիստների պատմության, ոգեշնչման և ազդեցությունների վավերագրության վրա՝ բացառիկ հարցազրույցների, կենդանի ելույթների և մինի վավերագրական ֆիլմերի միջոցով։
2018 թվականի ապրիլի 2-ին Քլաուդիոն թողարկել է «All to You» սինգլը, որին ապրիլի 4-ին հետևել է Քալիդի մասնակցությամբ «Don't Let Me Down» երգը։ Նրա առաջին ստուդիական ալբոմը՝ «No Rain, No Flowers»-ը, թողարկվել է 2018 թվականի օգոստոսի 15-ին, ինչին նախորդել է «Messages From Her» սինգլի թողարկումը։


== Շրջագայություններ ==
ՀեդլայնՍաբրինա Քլաուդիո՝ Truth Is Tour (2019)
Սաբրինա Քլաուդիո՝ No Rain No Flowers Tour (2018)Աջակցող6lack՝ Free 6lack Tour (2017)
The Weeknd՝ The After Hours Tour (2020)


== Սկավառակագրություն ==


=== Ստուդիական ալբոմներ ===


=== Միքսթեյփեր ===


=== Մինի ալբոմներ ===


=== Սինգլներ ===


==== Որպես առաջնային արտիստ ====


==== Գովազդային սինգլներ ====


==== Որպես մասնակցող արտիստ ====


=== Որպես հյուր ===


=== Տեսահոլովակներ ===


== Ծանոթագրություններ ==


== Արտաքին հղումներ ==
Պաշտոնական կայք
Վասիլ Ցյապինսկի

Վասիլ Ցյապինսկի (բելառուս․՝ Vasily Ciapinski (Васіль Мікалаевіч Цяпінскі-Амельяновіч); լեհ.՝ Wasyl Ciapiński, Omelianowicz; ռուս.՝ Васи́лий Никола́евич Омельяно́вич Тя́пинский), մոտ 1540, Tsyapina, Պոլոցկի վոյեվոդություն, Լիտվական մեծ իշխանություն - 1604, Tsyapina, Պոլոցկի վոյեվոդություն, Լիտվական մեծ իշխանություն, Ռեչ Պոսպոլիտա), բելառուսա-լիտվական ազնվական, հումանիստ, մանկավարժ, գրող, հրատարակիչ, թարգմանիչ։ Լայն ճանաչում է ձեռք բերել հատկապես Աստվածաշնչի բելառուսերեն առաջին թարգմանությունն իրագործելու շնորհիվ։ Նա է գլուխ բերել նաև այսպես կոչված՝ «Մոսկովյան Աստվածաշնչի» հրատարակումը 1570-ական թվականներին։ Համարվում է բելառուսական տպագիր գրականության հիմնադիրներից մեկը։ Նրա թարգմանած ու հրատարակած Աստվածաշունչը մի ժամանակ համարում էին ուկրաիներեն, սակայն ներկայումս ուսումնասիրողների մեծ մասը գտնում է, որ նրա լեզուն բելառուսերենն է։
Վասիլ Ցյապինսկու հրատարակած գրքի մեկ օրինակ պահվում է Սանկտ Պետերբուրգի ռուսական ազգային գրադարանում։


== Հիշատակ ==
Վասիլ Ցյապինսկու պատվին է անվանակոչվել Բելառուսի Հանրապետության մայրաքաղաք Մինսկի փողոցներից մեկը։


== Գրականություն ==
Асветнікі зямлі беларускай, X — пачатак XX ст. Энц. даведнік. «Беларуская энцыклапедыя». Мн., 2001.
Славутыя імёны бацькаўшчыны // Выпуск першы. Беларускі фонд культуры. Мн., 2000.
Коршунаў А. Ф. Васіль Цяпінскі // Гісторыя беларускай дакастрычніцкай літаратуры. Мн., 1968.


== Ծանոթագրություններ ==


== Արտաքին հղումներ ==
Szlachta ruska Wielkiego Księstwa Litewskiego a reformacja   Archived 2011-09-27 at the Wayback Machine., Беларускі        Гістарычны Зборнік - Białoruskie Zeszyty        Historyczne nr 18
2002-03 NBA մրցաշրջան

2002-03 NBA մրցաշրջանը NBA-ի 57-րդ մրցաշրջանն էր։ Սկսվել է 2002 թվականի հոկտեմբերի 29-ին և ավարտվել է 2003 թվականի հունիսի 15-ին։ Մրցաշրջանը վերջանում է եզրափակչում Սան Անտոնիո Սփըրսի հաղթանակով ընդդեմ Բրուքլին Նեթս 4-2 հաշվով։


== Արտաքին հղումներ ==
http://www.deseretnews.com/article/1,5143,695268141,00.html Archived 2008-06-21 at the Wayback Machine.
Թարգմանչաց վանքի կամուրջ

Թարգմանչաց վանքի կամուրջ, ջրային կամուրջ Ադրբեջանի Հանրապետության Դաշկեսանի շրջանի նախկին հայկական Խաչակապ գյուղում գտնվող 4-րդ դարում կառուցված Թարգմանչաց վանքի հյուսիսարևելյան կողմում՝ դեպի Խաչակապ ձգվող ճանապարհին։
Ունի թաղակապ միաթռի կառուցվածք։ Կառուցվել է հայազգի բարերար Ալեքսանդր Թայիրյանցի ֆինանսական միջոցներով 1880-1883 թվականներին։ Ունեցել է շինարարական հետևյալ արձանագրությունը. «Շինեցաւ կամուրջս, երկու վերստ ճանապարհն սուրբ վանուցս ծախիւք երևանցի Աղէքսանդր Մկրտչեան Թայիրեանցի, 1880-1883»։
Կամրջի կառուցման մասին արձանագրություն է փորագրվել նաև Թարգմանչաց վանքի գլխավոր եկեղեցու մուտքին։
Կամրջի ներկա վիճակի մասին տեղեկություններ չկան։ Հնարավոր է, որ ավերված լինի։


== Ծանոթագրություններ ==
Ֆիցվիլյամի թանգարան

Ֆիցվիլյամի թանգարան (անգլ.՝ Fitzwilliam Museum), արվեստի և պատմության թանգարան Քեմբրիջ քաղաքի համանուն համալսարանում (Մեծ Բրիտանիա)։


== Ընդհանուր տեղեկություն ==
Թանգարանը կազմավորվել է 1816 թվականին Ռիչարդ Ֆիցվիլյամի գրական ժառանգության հիման վրա՝ կազմված հազվագյուտ գրքերի և արվեստի ստեղծագործությունների հավաքածուներից, որոնք նա կտակել էր համալսարանին, ինչպես նաև 100 հազար ֆունտ ստերլինգ։ Թանգարանի շենքը վերակառուցվել է 1848 թվականին՝ ճարտարապետ Չարլզ Կոկերելլիի կողմից։ Ամեն տարի Ֆիցվիլյամի թանգարան է այցելում մոտ 300 հազար մարդ։ Թանգարանի մուտքն անվճար է։


== Հավաքածու ==
Թանգարանի հավաքածուն բաժանված է 5 բաժինների.

Հին արվեստ
Կիրառական արվեստ
Մետաղադրամներ և մեդալներ
Ձեռագրեր և գրքեր
Նկարչություն և գրաֆիկաՀին արվեստի բաժնում կարելի է տեսնել ցուցանմուշներ Հին Եգիպտոսից, Հին Հունաստանից և Հռոմից, Միջին Արևելքի երկրներից և Կիպրոսի հնագիտական և հելլենիստական դարաշրջաններից։
Կիրառական արվեստի բաժնում կարելի է տեսնել անգլիական և եվրոպական կենցաղային իրեր, սպասք և բյուրեղապակի, կահույք, ժամացույցներ, Միջնադարյան և նոր ժամանակների զենքեր, ինչպես նաև արվեստի նմուշներ Չինաստանից, Ճապոնիայից և Կորեայից։ Մետաղադրամների և մեդալների հավաքածուն ունի ավելի քան 190 հազար ապրանքներ ամբողջ աշխարհից՝ սկսած մետաղադրամների հատման սկզբից մինչ մեր օրեր։ Սակայն թանգարանում առանձին մետաղադրամների ցուցասրահ չկա. մետաղադրամներն ու մեդալները  ցուցադրվում են այլ բաժիններում։
Հավաքածուն ներառում է նաև պատմության և արվեստի մեդալներ, զինվորական և քաղաքացիական պարգևներ, ակնեղեններ։ Ձեռագրերի և գրքերի բաժինը ներառում է հին և միջնադարյան ձեռագրեր, հազվագյուտ տպագիր գրքեր, ձեռագրեր, այդ թվում նաև Ֆիցվիլյամայի Վիրջինական գիրքը, որը  Էլիզաբեթյան շրջանի գործիքային երաժշտության գլխավոր աղբյուրներից մեկն է (երաժշտական հավաքածուի պահապանն է բրիտանական խոշոր երաժշտագետ Իեն Ֆենլոն)։ Արվեստի պատկերասրահում պահվում են XIII-XX դարերի եվրոպական վարպետների կտավներն ու գրաֆիկները, ներառյալ այնպիսի վարպետների գործեր, ինչպիսիք են Ջամբատտիստա Պիտոնին, Տիցիանը, Վերոնեզը, Ռուբենսը, Վան Դեյքը, Դեգան, Մոնեն, Սեզանը, Ռենուարը, Պիկասոն և ուրիշներ։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==
Savage (երգ)

«Savage», ամերիկացի ռեփեր Megan Thee Stallion-ի երգը։ Այն թողարկվել է 2020 թվականի մարտի 6-ին՝ որպես նրա «Suga» EP-ի մաս, իսկ ավելի ուշ ապրիլի 7-ին ուղարկվել է 40 Contemporary hit radio  1501 Certified Entertainment և 300 Entertainment լեյբլների կողմից՝ որպես EP-ի երրորդ սինգլ.։ Երգը հայտնի է դարձել TikTok հավելվածում, որտեղ մարդիկ տեղադրել են իրենց տեսանյութերը «Savage» Lyric Video-ի պարով։ Ապրիլի 29-ին կայացել է Բեյոնսեի մասնակցությամբ երգի ռեմիքսի թողարկումը, որի շնորհիվ սինգլը կարողացել է գլխավորել Billboard Hot 100 երգերի ամերիկյան հիթ-շքերթը։


== Կոմպոզիցիա ==
Consequence of Sound-ից Քենդիս Մաքդաֆին նշել է, որ Մեգան երգում «իրեն նկարում է որպես «Մոնա Լիզա գետտոյից»՝ առանձնացնելով իր բարդությունը»։ Ըստ HipHopDX-ի Ահարոն Մաքքրելի՝ Մեգանը երգում ցույց է տալիս մեծ համարձակություն, որն աշխատում է նրա օգտին, երբ նա «վիրահատական ճշգրտորեն ահեղ հարված է հասցնում J. White Did It-ի ենթակային և հասցնում ժամանակ գտնել կտրուկ ծաղրի համար՝ «Ես շվաբրի կարիք ունեմ հատակը մաքրելու համար, չափից շատ արցունքներ կան»։ Complex-ից Ջեսիկա Մաքքիննին ասել է, որ ռիթմը «հիշեցնում է Մայամի Բիչում նկարահանված նոստալգիկ հիփ-հոփ տեսահոլովակները, և նրանց կրկներգը զգացմունքային է, ինչը իդեալական է պարերի համար»։


== Քննադատների կարծիքներ ==
Consequence of Sound-ը «Savage» երգն անվանել է Suga ալբոմի կարևորագույն երգերից մեկը։ Complex-ից Ջեսիկա Մաքքիննին այն անվանել է «առանձնացող թրեք» մինի ալբոմից։


== Երգացանկ ==
Digital download and streaming
"Savage" – 2:35Digital download and streaming – Beyoncé Remix
"Savage Remix" (feat. Beyoncé) – 4:02Digital download and streaming – Major Lazer Remix
"Savage Remix" (feat. Major Lazer) – 4:59


== Հիթ-շքերթներ ==


== Ռեմիքս Բեյոնսեի մասնակցությամբ ==
2020 թվականի ապրիլի 29-ին տեղի ունեցավ Բեյոնսեի մասնակցությամբ երգի ռեմիքսի թողարկումը։ Թրեքից ստացված բոլոր միջոցները փոխանցվել են Հյուսթոնի «Bread of Life» բարեգործական հիմնադրամին, որն օգնություն է ցուցաբերում COVID-19-ի բռնկման ժամանակ՝ շաբաթական ավելի քան 14 տոննա պարենի և առաջին անհրաժեշտության իրեր տրամադրելով 500 ընտանիքի և 100 տարեցների։ Ռեմիքսն ընդգրկվել է Մեգանի «Good News» դեբյուտային ստուդիական ալբոմում։


=== Հիթ-շքերթներ ===


=== Հավաստագրեր ===


=== Թողարկման պատմություն ===


== Ծանոթագրություններ ==
Ֆուտբոլի Անգլիայի գավաթ 1928-29

Ֆուտբոլի Անգլիայի գավաթ 1928-29 (անգլ.՝ 1928-29 FA Cup), Ֆուտբոլի Անգլիայի գավաթի 54-րդ խաղարկությունն է, որում հաղթեց «Բոլտոն Ուոնդերերս» ֆուտբոլային ակումբը։


== Եզրափակիչ ==
(6929) Միստո

(6929) Միստո (անգլ.՝ Misto), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 31-ին Վինչենցո Կազուլիի կողմից Կոլևերդեյում։
Միջին հեռավորությունը Արեգակից կազմում է 2,764473 ա. մ., առավելագույնը մոտենում է 2,3595 ա. մ. հեռավորության վրա և հեռանում 3,1694 ա. մ.։ Արեգակի շուրջ մեկ ամբողջական պտույտ է կատարում 1678,87 երկրային օրվա ընթացքում, իր ուղեծրով շարժվելով միջինում 0,21443 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6929) Միստո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մատեան ողբերգութեան (5159, Գրիգոր Նարեկացի)

Մատեան ողբերգութեան, Գրիգոր Նարեկացի (5159), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5159 թվի տակ։ Ձեռագիրը գրվել է 1750 թվականին Աստվածատուր և Պետրոս քահանա (միայն հիշատակարնի) գրիչների կողմից ենթադրաբար Վանում։ Ստացողը եղել է Կիրակոս Աքլորկեցին։ Գրված է թղթի վրա, որը ունի  20.5x14 չափս։ Ձեռագիրը կազմված է 175 թերթից։ Գրված է երկսյուն, բոլորգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ, արծաթյա 6 խաչով, մակադրությամբ, աստառը՝ կապույտ կտավ։ Հիշատակարաններ գրչի՝ 1ա, 135ա, կնիք՝ 15ա (Պաղտասար)։


== Ծանոթագրություններ ==
Դորիո

Դորիո  (իտալերեն՝ Dorio), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 346 մարդ, խտությունը կազմում է 29 մարդ/կմ²։ Տարածքը կազմում է 12 կմ²։ Փոստային ինդեքս 23824։ Հեռախոսային կոդ՝ (+39) 0341։
Դորիոն սահմանակից է Կոլիկո, Դերվիո, Ինտրոցո, Պիանելո դել Լարիո, Սուելիո, Տրեմենիկո, Վեստրենո մունիցիպալիտետներին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0341 807780
Էլեկտրոնային փոստ՝ info@comune.dorio.lc.it
Պաշտոնական կայք՝ http://www.comune.dorio.lc.it/


== Արտաքին հղումներ ==
http://wwwcomune.dorio.lc.it/(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(95) Արեթուսա

(95) Արեթուսա (անգլ.՝ Arethusa), աստերոիդ աստերոիդների հիմնական գոտում։ Հայտնաբերվել է 1867 թվականի նոյեմբերի 23-ին Ռոբերտ Լյութերի կողմից Դյուսելդորֆում։
Միջին հեռավորությունը Արեգակից կազմում է 3,066443 ա. մ., առավելագույնը մոտենում է 2,6033 ա. մ. հեռավորության վրա և հեռանում 3,5296 ա. մ.։ Արեգակի շուրջ մեկ ամբողջական պտույտ է կատարում 1961,33 երկրային օրվա ընթացքում, իր ուղեծրով շարժվելով միջինում 0,183549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,01° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Արեթուսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յան Բեդնարեկ

Յան Բեդնարեկ (լեհ.՝ Jan Kacper Bednarek, ապրիլի 12, 1996(1996-04-12), Słupca, Greater Poland Voivodeship, Լեհաստան), լեհ ֆուտբոլիստ, «Սաութհեմփթոն» ակումբի և Լեհաստանի հավաքականի պաշտպան։ 2018 թվականի աշխարհի առաջնության մասնակից։
Յանի մեծ եղբայրը՝ Փիլիպը, նույնպես պրոֆեսիոնալ ֆուտբոլիստ է։


== Ակումբային կարիերա ==

Բեդնարեկը «Լեխ» ակումբի սան է։ 2013 թվականին՝ «Պյաստ» ակումբի դեմ խաղի ժամանակ նա կատարել է իր նորամուտը Լեհաստանի առաջնությունում։ 2015 թվականին Բեդնարեկը օգնել է թիմին հաղթել առաջնությունում։ Նույն թվականի ամռանը Բեդնարեկը վարձավճարով տեղափոխվել է «Գուրնիկ» ակումբ։ Օգոստոսի 29-ին՝ «Պյաստ» ակումբի դեմ խաղի ժամանակ նա կատարել է իր նորամուտը նոր թիմի կազմում։ Վարձավճարի ավարտից հետո նա վերադարձել է «Լեխ» ակումբ։ 2016 թվականի օգոստոսի 12-ին՝ «Կրակովիա» ակումբի դեմ խաղի ժամանակ նա խփել է իր առաջին գոլը իր հարազատ թիմում։
2017 թվականի ամռանը Բեդնարեկը տեղափոխվել է անգլիական «Սաութհեմփթոն» ակումբ։ Ապրիլի 17-ին «Չելսի» ակումբի դեմ խաղի ժամանակ նա կատարել է իր նորամուտը անգլիական Պրեմիեր Լիգայում։ Նույն խաղի ժամանակ Յանը խփել է իր առաջին գոլը նոր թիմի կազմում։


== Միջազգային կարիերա ==
2017 թվականին Բեդնարեկը Լեհաստանի երիտասարդական հավաքականի կազմում մասնակցել է Եվրոպայի երիտասարդական առաջնությանը։ Մրցաշարում նա մասնակցել է Սլովակիայի, Շվեդիայի և Անգլիայի երիտասարդական հավաքականների դեմ խաղերին։
Սեպտեմբերի 4-ին Յանը 2018 թվականի աշխարի առաջնության ընտրական խաղի շրջանակներում կայացած Ղազախստանի հավաքականի դեմ խաղի ժամանակ նա կատարել է իր նորամուտը Լեհաստանի հավաքականի կազմում։
2018 թվականին Բեդնարեկը մասնակցել է Ռուսաստանում կայացած աշխարհի առաջնությանը։ Մրցաշրջանում նա մասնակցել է Սենեգալի, Կոլումբիայի և Ճապոնիայի հավաքականների դեմ խաղերին։ Ճապոնիայի հավաքականի դեմ խաղի ժամական Բեդնարեկը խփել է իր առաջին գոլը Լեհաստանի հավաքականի կազմում։


=== Գոլերը Լեհաստանի հավաքականի կազմում ===


== Ձեռքբերումներ ==
Ակումբային
 «Լեխ»

 Լեհաստանի ֆուտբոլի առաջնություն — 2014/2015


== Ծանոթագրություններ ==


== Արտաքին հղումներ ==
Статистика на soccerway
ֆուտբոլիստի էջը sports.ru կայքում
Jan Bednarek
Լա Պալմա դե Էբրո

Լա Պալմա դե Էբրո (իսպ.` La Palma de Ebro, բասկ.` La Palma d'Ebre, կատ.` La Palma d'Ebre), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է` Ռիբերեա դ’Էբրե շրջանում։ Տարածքը կազմում է՝ 37,9 կմ2։ Բնակչությունը՝ 425 մարդ (2010 թվականի տվյալներով)։


== Արտաքին հղումներ ==
Página oficial del Ayuntamiento Archived 2012-03-23 at the Wayback Machine.
Información de la Generalitat de Catalunya Archived 2007-03-11 at the Wayback Machine.
Información del Institut d'Estadística de Catalunya
Էմիլին Փարիզում

«Էմիլին Փարիզում» (անգլ.՝ Emily in Paris), ամերիկյան կատակերգական դրամա վեբ սերիալ, որը ստեղծել է Դարեն Սթարը։ Պրեմիերան կայանալու է 2020 թվականի հոկտեմբերի 2-ին Նեթֆլիքսում։ Սերիալի գլխավոր կերպարի՝ էմիլիի դերը մարմնավորում է Լիլի Քոլինզը, աղջիկը միջին արևմուտքի ամերիկուհի է, որը Փարիզ է տեղափոխվում աշխատանք փնտրելու համար։ Սերիալում նկարահանվում են նաև Էշլի Փաքը, Ֆիլիպին Լըռուա-Բոլյոը, Լուկաս Բրավոն, Սամուել Առնոլդը, Կամիլա Ռազաթը և Բրունո Գուերին։


== Սյուժե ==
Էմիլին, որը 20-ամյա եռանդուն ամերիկուհի է միջին արևմուտքից, տեղափոխվում է Փարիզ աշխատանք ստանալու անսպասելի հնարավորության համար, իր առջև խնդիր է դնում ամերիկյան տեսակետը հասցնել ֆրանսիական պատկառելի մարքեթինգային ընկերության։


== Դերերում ==
Լիլի Քոլինզ՝ Էմիլի Քուփեր
Էշլի Փարք՝ Մինդի Չեն
Ֆիլիպին Լըռուա-Բոլյո
Լուկաս Բրավո
Սամուել Առնոլդ
Կամիլա Ռազաթ՝ Կամիլ
Բրունո Գուերի՝ Լյուք


== Սերիաներ ==


== Արտադրություն ==


=== Զարգացում ===
2018 թվականի սեպտեմբերի 5-ին հայտարարվել է, որ Paramount Network-ը պատվեր է տվել սերիալի առաջին եթերաշրջանի արտադրության համար, որը բաղկացած է տասը սերիաներից։ Սերիալը ստեղծվել է Դարեն Սթարի կողմից, որը նույնպես պետք է հանդես գա որպես գործադիր պրոդյուսեր Թոնի Հերնանդեսի հետ միասին։ 2020 թվականի հուլիսի 13-ին հայտնի է դարձել, որ սերիալը Paramount Network-ից տեղափոխվելու է Նեթֆլիքս։


=== Քասթինգ ===
2019 թվականի ապրիլի 3-ին Լիլի Քոլինզն ընտրվել է գլխավոր դերում։ 2019 թվականի օգոստոսի 13-ին Էշլի Փարքը միացել է հիմնական դերասանական կազմին։ 2019 թվականի սեպտեմբերի 19-ին Ֆիլիպին Լըռուա-Բոլյոն, Լուկաս Բրավոն, Սամուել Առնոլդը, Կամիլա Ռազատը և Բրունո Գուերին միացել են դերասանական կազմին գլխավոր դերերում, Իսկ Քեյթ Ուոլշը, Ուիլյամ Աբադին և Առնո Վիարը՝ երկրորդական դերերում։


=== Նկարահանումներ ===
Սերիալի հիմնական նկարահանումները պետք է սկսվեին 2019 թվականի սկզբին Փարիզում և դրա արվարձաններում, սակայն սկսվել են 2019 թվականի օգոստոսին։ Որոշ տեսարաններ նաև նկարահանվել են Սեն Դենի Cité du Cinéma կինոստուդիայում։ Լրացուցիչ նկարահանումները տեղի է ունեցել 2019 թվականի նոյեմբերին Չիկագոյում։


== Թողարկում ==
Սերիալը պլանավորվում է թողարկել 2020 թվականի հոկտեմբերի 2-ին Նեթֆլիքսում։


== Ծանոթագրություններ ==
Միլովիդի (գյուղ, Վելիժսկի շրջան)

Միլովիդի (ռուս.՝ Миловиды), գյուղ Ռուսաստանի Սմոլենսկի մարզի Վելիժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևորգ Գյոդակյան

Գևորգ Շմավոնի Գյոդակյան (օգոստոսի 12, 1928(1928-08-12), Երևան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 20, 2015(2015-12-20))՝ հայ երաժշտագետ, արվեստագիտության թեկնածու։ ՀԽՍՀ արվեստի վաստակավոր գործիչ (1980)։


== Կենսագրություն ==
Գևորգ Գյոդակյանը ծնվել է 1928 թվականին, Լենինականում։ Սովորել է Պյոտր Չայկովսկու անվան երաժշտական դպրոցում։ 1952 թվականին ավարտել է Երևանի Կոմիտասի անվան պետական կոնսերվատորիան, 1955 թվականին՝ Մոսկվայի կոնսերվատորիայի ասպիրանտուրան՝ Գ. Տիգրանովի, Գ. Սարաջյանի, Բորիս Յարուստովսկու ղեկավարությամբ։ 1957 թվականից աշխատել է ՀՀ ԳԱԱ Արվեստի ինստիտուտում, 1965 թվականից բաժնի վարիչ, 1979-2005 թվականներին՝ փոխտնօրեն։ 1973-1991 թվականներին եղել է Հայաստանի կոմպոզիտորների միության վարչության քարտուղարը։ 1977 թվականից դասավանդել է Երևանի կոնսերվատորիայում, 2003 թվականից՝ պրոֆեսոր։
Գյոդակյանի ուսումնասիրությունները վերաբերում են հայ երաժշտական պատմության և տեսության խնդիրներին։


== Մրցանակներ ==
ՀԽՍՀ արվեստի վաստակավոր գործիչ, 1980
ՀՀ մշակույթի նախարարության ոսկե մեդալ, 2009
Մովսես Խորենացու մեդալ (2011)


== Երկեր ==
«Կոմիտաս», Երևան, 1969։
«Ռոմանոս Մելիքյան», Երևան, ԳԱԱ հրատարակչություն, 1960
”Опера, ”Алмаст”, ”Александр Спендиаров”, ժողովածու, Երևան, 1973, կազմող՝ Գ. Գյոդակյան
”Возможные пути расшифровки армянской хазовой нотописи”, ”Традиции и современность. Вопросы армянской музыки”, ժողովածու, գիրք 2, Ե., 1996, կազմող՝ Գ. Գյոդակյան
”Черты ладовой системы армянской народной музыки”, ”Традиции и современность. Вопросы армянской музыки”, գիրք 1, Ե., 1986, կազմող՝ Գ. Գյոդակյան


== Լուսանկար ==


== Ծանոթագրություններ ==


== Արտաքին հղումներ ==
Սերժ Սարգսյանը շնորհավորական հեռագիր է հղել Գևորգ Գյոդակյանին՝ ծննդյան 85-ամյակի առթիվ
Geodaki͡an, G. Sh. (Georgiĭ Shmavonovich)
Ջադիդականություն

Ջադիդականություն (արաբական ուսուլ-ի-ջադիդ-նոր ուղղություն), Ղրիմի, Պովոլժիեի, Ադրբեջանի, Միջին Ասիայի իսլամական մոդեռնիստական շարժում։
Սկզբնավորվել է 19-րդ դարի 80-ական թվականներին, սկզբում որպես նեղ, լուսավորական բարեփոխական շարժում, որը պահանջում էր իսլամական կրթական համակարգի վերափոխում՝ եվրոպական օրինակով։
Ջադիդականները կողմնորոշվել են դեպի Թուրքիայի պանթյուրքիզմը, սերտ կապերի մեջ եղել թաթար և ադրբեջանցի պանթյուրքականների հետ։ Միջին Ասիայում Ջադիդականության զարգացման վրա մեծ ազդեցություն է գործել 1908 թվականի երիտթուրքական հեղափոխությունը։
1917 թվականի Փետրվարյան հեղափոխությունից հետո ջադիդականները ստեղծել են ազգայնական կուսակցություններ։ Հոկտեմբերյան հեղափոխության հաղթանակից հետո ջադիդականները մասնակցել են հակախորհրդային քաղաքացիական պատերազմին, գործունորեն մասնակցել բասմաչական շարժմանը։
Ջուբրան Խալիլ Ջուբրանի կիսանդրի (Երևան)

Ջուբրան Խալիլ Ջուբրանի կիսանդրի, գտնվում է Երևանի կենտրոնում՝ Մովսես Խորենացու, Գրիգոր Լուսավորչի, Բեյրութի և Զաքիյան փողոցների միջև գտնվող մանկական զբոսայգում, Բեյրութի փողոցի հարևանությամբ, տեղադրվել է 2005-ին։


== Հեղինակ ==
Քանդակագործ՝ Լևոն Թոքմաջյան


== Տվյալներ ==
Կիսանդրին կառուցված է Արցախի վարդագույն մարմարից, բարձրությունը 3 մետր է։


== Պատմություն ==
Լիբանանցի գրող, փիլիսոփա, նկարիչ, բանաստեղծ Ջուբրան Խալիլ Ջուբրանի կիսանդրու բացման արարողությունը կայացել է 2005 թվականի նոյեմբերի 22-ին։ Մասնակցել են Հայաստանում ԱՄՆ-ի, Ֆրանսիայի, Իտալիայի, Ռուսաստանի և Սիրիայի դեսպանները, մտավորականներ, պաշտոնատար անձինք, հյուրեր։ Սպիտակ սավանն իջեցնելու պատիվը տրվել է քանդակի հեղինակ քանդակագործ Լևոն Թոքմաջյանին և Հայաստանում Լիբանանի դեսպան Ժեբրայել Ժաարային։ Ելույթ են ունեցել Երևանի քաղաքապետի տեղակալ Կամո Արեյանը, Հայաստանի գրողների միության նախագահ Լևոն Անանյանը, ՀՀ մշակույթի և երիտասարդության հարցերի նախարար Հովիկ Հովեյանը։ Ժեբրայել Ժաարան հատուկ շնորհակալություն է հայտնել ՀՀ արտաքին գործերի նախարար Վարդան Օսկանյանին, քաղաքապետարանին, քանդակագործին և հայ ժողովրդին, որոնք բարձր են գնահատել հայ և լիբանանյան ժողովուրդների բարեկամությունն ու իրենց հարգանքն են տածել Ժուբրան Խալիլ Ժուբրանի հիշատակին։
Կիսանդրին կառուցելու նախագիծն իրականացվել է Հայաստանում «Վիվասել» ընկերության ֆինանսավորմամբ և Երևանի քաղաքապետարանի նախաձեռնությամբ։


== Պատկերասրահ ==

		
		
		


== Ծանոթագրություններ ==
Օզերչանկա

Օզերչանկա (ռուս.՝ Озерчанка), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Ժիզդրա գետի ձախ ափին 27 կմ հեռավորության վրա։ Գետի երկարությունը 10 կմ է։ Օզերչանկայի ակունքը գտնվում է Ակատովո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020353
Հիդրոլոգիական ուսումնասիրությունների կոդը - 110002035
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տկլապի

Տկլապի (վրաց.՝ ტყლაპი), տկեմալի սալորի (ալիչայի) միջուկից չորացված խյուս։ Երբեմն անվանվում է «թթու լավաշ» և պատրաստվում է ոչ միայն տղեմալիից, այլև ցանկացած սալորից, մամուխից, հոնից։


== Պատրաստում ==
Տղեմալի սալորը մարմանդ կրակի վրա եփում են մինչ այն պահը, երբ միջուկը ազատ կսկսի առանձնանալ կորիզներից և կեղևից։ Հետո զանգվածը փռում են քամիչի վրա և տրորում, ստացված խյուսն անընդհատ խառնելով հասցնում են եռման, որպեսզի խուսափեն այրումից։
Սառած խյուսը 2-3 մմ հաստությամբ շերտով քսում են տախտակի կամ քաթանի վրա։ Չորացնում են արևի տակ՝ լավ օդափոխվող տեղում, 25 °C-ից ոչ ցածր ջերմաստիճանում՝ մինչ կեղևը չսկսի ազատ առանձնանալ հիմքից, այդ ժամանակ այն շրջում են և մինչև վերջ չորացնում են ևս մեկ շաբաթ։ Տկլապիի ատրաստի շերտերը շրջած են պահպանում՝ խողովակի պես փաթաթված կամ սյան պես դրված՝ այդ դեպքում դրանց վրա ցանում են ցորենի ալյուր կամ ըստ հնամենի ավանդույթի՝ փշատի ալյուր։
Տկլապի պատրաստելու գործընթացում ստացված եփուկից պատրաստում են կվացարախի՝ կարմիր սալորի կոնցենտրացված հյութ


== Օգտագործում ==
Կարող է երկար ժամանակ պահպանվել։ Հետագայում՝ ըստ անհրաժեշտության, այդ շերտերից կտրում են մի կտոր, խառնում են քիչ քանակությամբ արգանակի կամ այլ հեղուկի մեջ, իսկ արդեն ստացված զանգվածն օգտագործում են պատրաստման համար։
Վրացական խոհանոցում օգտագործվում է որպես խարչոյի կարևոր բաղադրիչ, ինչպես նաև որպես աղցանների բաղադրատարր և որպես համեմունք՝ մսային ուտեստների համար։
Իր տեսքով և հատկանիշներով նման է գետնաելակից պատրաստված արտադրանքը՝ լևիշնիկը, որը պատրաստվում և կիրառվում է Միջին Պովոլժիեում, Թաթարստանում, Մորդովիայում, Մարի Էլում։


== Ծանոթագրություններ ==


== Գրականություն ==
Похлёбкин В.В. Тклапи // Кулинарный словарь. — М.: Э (Эксмо), 2015. — С. 381—382. — 456 с.
Киладзе, Елена Сергеевна. Практическая энциклопедия грузинской кухни: история, традиции, рассказы, рецепты. — Москва: АСТ, 2011. — 255 с. — ISBN 978-5-17-073215-9
Հարթաշենի պատմության և մշակույթի անշարժ հուշարձանների ցանկ (Շիրակի մարզ)

Անվան այլ կիրառումների համար տե՛ս՝ Հարթաշենի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Շիրակի մարզի Հարթաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կոճողոտ

Կոճողոտ, գյուղ Մարտակերտի շրջանում` 1100 մետր բարձրության վրա՝ Թարթառ գետի աջ ափին։ Գտնվում է հանրապետության հյուսիսային հատվածում, Մարտակերտ շրջկենտրոնից 43 կմ հեռավորության վրա, իսկ մայրաքաղաք Ստեփանակերտից` 66 կմ հեռավորության վրա։


== Աշխարհագրություն ==
Համայնքը լեռնային է, ունի 1599,19 հա տարածք, որից 488,85 հա գյուղատնտեսական նշանակության, 897,32 հա անտառային հողեր։ Կոճողոտ համայնքի սահմանային գոտով հոսում է Տրտու գետի փոքր վտակը դեպի Սարսանգի ջրամբար։ Համայնքի տարածքում առկա են թվով 17 աղբյուրներ` «Ցորտ», «Անուշ», «Վանին», «Ճիրիկներ», «Սրաքանց տափին», «Դնգդնգան», «Բաջին», «Շաշմա», «Պեխեն», «Խինա», «Խաչունց», «Կրավերեն ձոր», «Շահրամանեն», «Շոր», «Խուդանեն», «Քոռ» և «Ճնջքարա»։


== Կոճողոտցիների մասնակցությունը Հայրենական մեծ պատերազմին ==
Ֆաշիստական Գերմանիայի դեմ Խորհրդային Միության մղած Հայրենական մեծ պատերազմի տարբեր ռազմաճակատներում մարտնչել են 113 կոճողոտցիներ, զոհվել են 78-ը, 92-ն արժանացել են կառավարական պարգևների («Կարմիր աստղի» շքանշանով պարգևատրվել են Աբգար Սիրականի Դանիելյանը, Աթանես Վարդանյանը, Աբրահամ Մխիթարյանը, Հայրենական պատերազմի շքանշանով՝ Արշակ Մխիթարյանը, Գրիգոր Ավանեսի Վանյանը, «Կարմիր դրոշի» շքանշանով՝ Արտաշես Ներսեսի Վանյանը և ուրիշներ)։


== Կոճողոտցիների մասնակցությունն Արցախյան պատերազմին ==
1991-92-ին Կոճողոտում կազմավորվել է կամավորական 2 ջոկատ (հրամանատարներ՝ Գ. Պողոսյան և Հ. Ադամյան), որոնք առանձին-առանձին, իսկ 1992-ի սեպտեմբերից Մարտակերտի պաշտպանական շրջանի ստորաբաժանումների կազմում մասնակցել են գյուղի, Մարտակերտի, Աղդամի և այլ շրջանների ինքնապաշտպանական և ազատագրական մարտերին։ Գյուղից զոհվել է 15 ազատամրտիկ։


== Բնակչություն ==
Կոճողոտ համայնքի բնակչության թվաքանակը կազմում է 547 մարդ, կա 167 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ`անասնապահությամբ և հողագործությամբ, կան նաև Մարտակերտի շրջանի հանքավայրերում աշխատողներ։


== Պատմամշակութային հուշարձաններ ==
Կան պատմամշակութային հուշարձաններ` Սբ. Աստվածածին եկեղեցի (XVII դ.), գյուղատեղի (XIII դ.), գերեզմանոց (XIII դ.), խաչքար, դամբարաններ (II-I մ.թ.ա. հազ.), հաշվառված է 59 հուշարձան։


== Հասարարակական կառույցներ ==
2015 թվականի դրությամբ համայնքում գործում են գյուղապետարան, բուժկետ, միջնակարգ դպրոց, որտեղ սովորում են 95 աշակերտներ։


== Հայտնի կոճողոտցիներ ==
Փարավոն Ադամյան, վիրաբույժ-ուռուցքաբան, ԼՂՀ վաստակավոր բժիշկ։
Մելիք Աթաջանյան, տնտեսագիտության թեկնածու, դոցենտ։
Արիս Արսենի, բանաստեղծ, արձակագիր, լրագրող, ազատամարտիկ։
Աբգար Դանիելյան, արձակագիր, դրամատուրգ, հրապարակախոս, լրագրող։
Մավր Դանիելյան, արձակագիր, լրագրող։
Ջամալ Թադևոսյան, բանասեր, հրապարակախոս, լրագրող, խմբագիր։
Արզիկ Մխիթարյան, ԱրՊՀ պրոֆեսոր, ԼՂՀ գիտության վաստակավոր գործիչ, հոգեբանական գիտությունների թեկնածու։
Ալիկ Սարգսյան, ռազմական գործիչ, ՊԲ գնդապետ։
Հոմեր Վանյան, բանասեր, թարգմանիչ, լրագրող։
Հրայր Վանյան, Հանրապետության վաստակավոր ռացիոնալիզատոր։


== Հայրենական մեծ պատերազմում զոհված 78 կոճողոտցիները ==


== Արցախյան Ազատամարտում զոհված 15 կոճողոտցիները ==


== Ծանոթագրություններ ==
Ծիածան

Անվան այլ կիրառումների համար տե՛ս՝ Ծիածան (այլ կիրառումներ)

Ծիածան, անձրևից հետո երկնքում հայտնվող բազմերանգ կամարի տեսքով մթնոլորտի տեսողական երևույթ է։
Բոլոր ծիածաններն ունեն ամբողջական շրջանագծի ձև, սակայն նայողը տեսնում է այդ շրջանագծի միայն հորիզոնից վերև գտնվող կեսը։ Ամբողջությամբ ծիածանը կարելի է տեսնել երկնքից։ 
Ծիածան չի երևում այն ժամանակ, երբ Արեգակը գտնվում է հորիզոնից 42°-ից ավելի բարձրության վրա։ Աստվածաշնչում նշվում է, որ ծիածանը հայտնվել է համաշխարհային ջրհեղեղից հետո, որպես մարդկությանը ներելու նշան։ 
Հայերենում այս երևույթն ունեցել է նաև ծիրանի գոտի, տիրկան կամ տիրական գոտի (Տիր աստծու անունով), աստվածակամար (ըստ Անանիա Շիրակացու), Աստվածածնի գոտի անունները։ 


== Առաջացումը ==
Սովորաբար, ծիածանն առաջանում է այն ժամանակ, երբ անձրևից հետո օդում դեռևս մնացած և ճախրող ջրի մանր կաթիլները լուսավորում է բացված արևը։ Ծիածանը երևում է այնքան ժամանակ, քանի դեռ Արևի ջերմությունից օդը բավարար չափով չի տաքացել և անձրևի փոշին չի գոլորշացել։ Դա տևում է մի քանիսից մինչև մի քանի տասնյակ րոպե։
Ծիածանին նման երևույթ կարելի է դիտել նաև ջրվեժներից և շատրվաններից գոյացած շաղերում։
Ծիածանի կենտրոնը գտնվում է Արևի սկավառակով և դիտորդի աչքով անցնող ուղղի վրա։ Ծիածանը երևում է այն ժամանակ, երբ մարդը մեջքով կանգնած է դեպի արևի կողմը։ 
Ինքնաթիռից ծիածանը կարելի է տեսնել ամբողջությամբ, կենտրոնում այդ նույն ինքնաթիռի ստվերով։
Ծիածանի առաջացումը բացատրվում է անձրևի գնդաձև կաթիլներում Արեգակի ճառագայթների բեկման, անդրադարձման երևույթներով, որոնք ուղեկցվում են ալիքի տարբեր երկարության ճառագայթների դիֆրակցիայով և ինտերֆերենցիայով։ Որքան կաթիլները խոշոր են, այնքան մաքուր և հագեցած են ծիածանի գույները։
Ծիածանի լուսանկարներից կարելի է եզրակացնել, որ առաջնային ծիածանի ներսում երկինքն ավելի վառ է, քան նրա դրսի կողմինը։ Դա նրանից է, որ անձրևի կաթիլները գնդաձև են և նրանցից յուրաքանչյուրը լույսը ցրում է և ամբողջությամբ գունավորվում է երկնքում գտնվող սկավառակը, սակայն այդ սկավառակի միայն եզրային մասն է ստանում այն տեսքը, որին մենք ասում ենք ծիածան։


== Գույները ==
Ընդունված է համարել, որ ծիածանն ունի յոթ գույն` 

Իրականում այդ գույներն առանձնացված չեն, և մի գույնից մյուսին անցման տեղում լինում են բազմաթիվ միջանկյալ երանգներ։ Առաջնային ծիածանի կարմիր գույնը շրջանի դրսի կողմից է, իսկ մանուշակագույնը՝ ներսի։ Երբեմն առաջինի շուրջը որոշ հեռավորության վրա կարելի է տեսնել երկրորդային ծիածան, որի գույներն ավելի աղոտ են և դասավորված են հակառակ կարգով, մանուշակագույնը դրսի կողմից է, կարմիրը՝ ներսի։


== Բառակազմություն ==
Հին հունարեն ἶρις՝ (իրիս) ծիածան բառից է առաջացել իրիդիում քիմիական տարրի անունը։


== Տես նաև ==
Ֆոտոմետեոր


== Արտաքին հղումներ ==
Robert Greenler, Rainbows, Halos, and Glories, (1980) ISBN 0-521-38865-1
David K. Lynch & William Livingston, «Color and Light in Nature», 2nd edition (2001) ISBN 0-521-77504-3
Տանող հրթիռ

Տանող հրթիռ, կրող հրթիռ, բազմաստիճան (2-4 աստիճան) բալիստիկ հրթիռ՝ Երկրի արհեստական արբանյակները, ավտոմատ միջմոլորակային կայանները, տիեզերանավերը, ուղեծրակայանները և օգտակար այլ բեռներ տիեզերք դուրս բերելու համար։ Տանող հրթիռները կարող են շրջանային երկրակենտրոն ուղեծիր դուրս բերել մի քանի կիլոգրամից մինչև մի քանի տասնյակ տոննա զանգվածով օգտակար բեռ և վերջինիս հաղորդել անհրաժեշտ արագություն (1-ին կամ 2-րդ տիեզերական արագությունից մեծ կամ դրան հավասար)։ Տանող հրթիռները բնութագրվում են համեմատաբար փոքր զանգվածով և վառելիքի մեծ պաշարներով (վառելիքի զանգվածը կազմում է հրթիռի մեկնարկային զանգվածի 85-90 տոկոսը)։ Տանող հրթիռի մեկնարկային զանգվածը մի քանի տասնյակից մինչև մի քանի հազար տոննա է։
Աստերոիդների ցանկ (29401-29500)

Աստերոիդների ցանկ (29301-29400)  • Աստերոիդների ցանկ  • Աստերոիդների ցանկ (29501-29600)
 Աստերոիդների ցանկ (29301-29400)  • Աստերոիդների ցանկ  • Աստերոիդների ցանկ (29501-29600)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Չերվինկա (գյուղ, Նովոարխանգելսկի շրջան)

Չերվինկա (ուկրաիներեն՝ Червінка), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Չերվինկա գյուղում բնակվում էր 121 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալիևո

Պալիևո (ուկրաիներեն՝ Палійове), ավան Ուկրաինայի Վիննիցայի մարզի Պեսչանկայի շրջանում։
2001 թվականի տվյալներով Պալիևո ավանում բնակվում էր 125 մարդ։ Բնակավայրը զբաղեցնում է 0,583 կմ² տարածք։ Բնակչության խտությունը կազմում էր 214,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Օբոզնովկա (գյուղ, Գլոբինոյի շրջան)

Անվան այլ կիրառումների համար տե՛ս՝ ՕբոզնովկաՕբոզնովկա (ուկրաիներեն՝ Обознівка), գյուղ Ուկրաինայի Պոլտավայի մարզի Գլոբինոյի շրջանում։ Հիմնադրվել է 18-րդ դարում։
2001 թվականի տվյալներով Օբոզնովկա գյուղում բնակվում էր 382 մարդ։ Բնակավայրը զբաղեցնում է 3163 կմ² տարածք։ Բնակչության խտությունը կազմում էր 120,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլաևկա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Նիկոլաևկա գյուղում բնակվում էր 644 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեդվեդկա (գյուղ, Ալնաշսկի շրջան)

Անվան այլ կիրառումների համար տե՛ս՝ ՄեդվեդկաՄեդվեդկա (ռուս.՝ Медведка), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սև թռչուն-ռնգեղջյուր

Սև թռչուն-ռնգեղջյուր (լատ.՝ Anthracoceros malayanus), ռնգեղջյուրաթռչունների ընտանիքի քորդավոր կենդանի։ Տարածված է Հարավ-արևելյան Ասիայի երկրներում՝ Ինդոնեզիայում, Մալայզիայում, Ֆիլիպիններում և այլն։


== Նկարագրություն ==
Սև թռչուն-ռնգեղջյուրը միջին չափի թռչուն է։ Երկարությունը հասնում է մինչև 75-80 սմ-ի։ Փետուրների մեջ գերակշռում է սև գույնը, սակայն տեղ-տեղ նկատվում են նաև սպիտակ նշաններ։ Կան նաև տեսակի ալբինոս ձևեր, որոնք ունեն բացառապես սպիտակ փետուրներ և գունավորում։ Աչքերը լինում են հիմնականում դեղին, իսկ աչքերի շուրջը գտնվող մաշկը՝ վարդագույն կամ վարդագույնի այլ երանգներ։ Լարված իրավիճակներում արձակում են բարձր հնչյուններ, որոնց բնորոշ է կոպտությունը և խռպոտությունը։


== Տարածվածություն ==
Այս տեսակի թռչունները նախընտրում են ապրել խոնավ ու ճահճային բնակավայրերում, որը հիմնականում հանդիսանում է Ասիայի խոնավ, մշտադալար այգիները ու տափաստանները։ Տարբեր վայրերում նրանք կարող են հանդիպել տարբեր բարձրությունների վրա։ Մի վայրում կարող են հանդիպել մինչև 250, իսկ մյուսում 500 մետր բարձրություններում։ Իսկ Մալայզիա թերակղզում հանդիպող թռչունները հանդիպում են մինչև 1500 մետր բարձրություններում։
Բացառություն են կազմում միայն Մյանմայում հանդիպող սև թռչուն-ռնգեղջյուրները, որոնք ապրում են ավելի շատ փշատերև անտառներում։


== Պատկերասրահ ==

		
		
		
		
		
		
		
		
		


== Ծանոթագրություններ ==
Գորիսի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Գորիս քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 278 հուշարձան (157 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ռազմածովային նավատորմ

Ռազմածովային նավատորմ (ՌԾՆ, որոշ երկրներում անվանում են ռազմածովային ուժեր` ՌԾՈԻ), զինված ուժերի տեսակ, ռազմական գործողությունների օվկիանոսային և ծովային ռազմաբեմերում ռազմավարական և օպերատիվ խնդիրներ լուծելու համար։ Մեծ երկրների ՌԾՆ-երը իրենց կազմում ունեն ծովային տարբեր զորատեսակների (վերջրյա և ստորջրյա նավեր, ծովային ավիացիա, առափնյա պաշտպանության զորքեր, ծովային հետևակ և այլն) միավորումներ։
Խորհրդային (սովետական) ՌԾՆ ստեղծելու դեկրետը 1918 թվականի հունվարի 29-ին (փետրվարի 11-ին)]
ստորագրել է Վ․ Ի․ Լենինը։
Կազմակերպական առումով ԽՍՀՄ ՌԾՆ-ն կազմված է եղել հետևյալ զորամիավորումներից.

Հյուսիսային նավատորմ,
Բալթիական նավատորմ,
Խաղաղօվկիանոսյան նավատորմ,
Սևծովյան նավատորմ,
Կասպիական նավատորմիղ,
Լենինգրադի ռազմածովային բազա։
Ժամանակակից ՌԾՆ-երը կարող են ավիացիայով և հրթիռային զենքով հարվածներ հասցնել հակառակորդի կարևոր օբյեկտներին, ափ հանել ռազմավարական, օպերատիվ և մարտավարական խնդիրներ լուծող դեսանտներ («Մոսկվա» հակասուզանավային հածանավը՝ նաև օդային), ոչնչացնել հակառակորդի ՌԾՈԻ խափանել հաղորդակցությունը, պաշտպանել սեփական օբյեկտները են։ ՌԾՆ-երը հագեցված են տարբեր նշանակության հրթիռային, տորպեդային, հրետանային, ականային և միջուկային (ատոմային և ջրածնային) զենքով։
Գեորգի Վերեյսկի

Գեորգի Սեմյոնովիչ Վերեյսկի  (հուլիսի 18 (30), 1886 կամ հուլիսի 18, 1886(1886-07-18), Խմելնիցկի, Պոդոլսկի նահանգ, Ռուսական կայսրություն - դեկտեմբերի 18, 1962(1962-12-18) կամ դեկտեմբերի 19, 1962(1962-12-19), Լենինգրադ, ՌԽՖՍՀ, ԽՍՀՄ), խորհրդային նկարիչ։ ՌԽՖՍՀ ժողովրդական նկարիչ (1962)։ ԽՍՀՄ Գեղարվեստի ակադեմիայի իսկական անդամ (1949)։


== Կենսագրություն ==
Սովորել է Պետերբուրգում Մստիսլավ Դոբուժինսկու, Բորիս Կուստոդիևի, Աննա Օստրոումովա-Լեբեդևայի մոա։
1918-1930 թվականներին աշխատել է Էրմիտաժի գրավյուրայի բաժնում։
Գրաֆիկական դիմանկարի (վիմագրություն, օֆորտ, գծանկար) վարպետ է։ Ստեղծել է նաև մի շարք բնանկարչական ու ժանրային թերթեր։
Գործերից են՝ «Ռուս նկարիչների դիմանկարներ» (ալբոմներով հրատարակվել է 1922 և 1927 թվականներին), «Գյուղ» (ալբոմով հրատարակվել է 1924 թվականին), «Ռուս գրողներ» (ալբոմներով հրատարակվել է 1927 և 1929 թվականներին) վիմագրությունների շարքերը, ինչպես և սովետական պետության, մշակույթի գործիչների, օդաչուների, բանվորների դիմանկարներ (ԽՍՀՄ պետական մրցանակ, 1946)։
Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
Լի Նա Ըն

Լի Նա Ըն (մայիսի 5, 1999(1999-05-05), Չոնգջու, Հարավային Կորեա), հարավկորեացի երգչուհի և դերասանուհի։ Նա April գըրլ բենդի անդամ է։ Իր բենդի գործողություններից բացի, նա դերեր ունի A-Teen (2018), A-Teen 2 (2019) և Արտակարգ դու (2019) դրամաներում։ Նա եղել է հաղորդավար Inkigayo հեռուստաշոույում NCT խմբի Ջեհյոնի և Monsta X խմբի Մինհյոկի հետ հոկտեմբերի 2019 թվականից՝ փետրվարի 2021 թվական։


== Վաղ կյանք ==
Լի Նաընը ծնվել է մայիսի 5, 1999 թվականին և սովորել է School of Performing Arts Seoul դպրոցում։


== Կարիերա ==


=== 2015–ներկա։ Դեբյուտ April-ում ===
Նաընը ներկայացավ որպես April խմբի անդամ՝ փետրվարի 9, 2015 թվականին։ Խումբը դեբյուտեց օգոստոսի 24-ին Dreaming մինի-ալբոմով։ Նաընը իր դերասանական դեբյուտը կատարեց April Love դրամայով 2016 թվականին։ Նա փոքրիկ դեր է ունեցել KBS2-ի My Father is Strange դրամայում 2017 թվականին։
2018 թվականին բացահայտվեց որ Նաընը մասնակցելու եր SBS TV-ի Switch սաունդթրեքի ստեղծմանը April խմբի անդամ Ջինսոլի հետ։ «Stars In The Night Sky» թրեքը թողարկվեց մայիսի 2, 2018 թվականին։ Նաև հայտարարվեց որ 2018 թվականին Նաընը դերակատարելու է գլխավոր դերը A-TEEN (2018) դրամայում։ Նաընը նաև դերակատարեց in MBC-ի Արտակարգ դու ֆանտազիա դրամայում։


== Սկավառակագրություն ==


=== Սինգլներ ===


== Ֆիլմոգրաֆիա ==


=== Հեռուստալիքային ծրագիր ===


=== Վեբ շոու ===


=== Հեռուստաշոու ===


=== Ռադիոհաղորդումներ ===


== Մրցանակներ ==


== Ծանոթագրություններ ==